杨万里
给事葛楚辅、侍郎余处恭二詹事招储禁同寮沈
晓雨捣珠屑，吹作空中尘。
拂水无落晕，映峦有遮痕。
承华两端尹，嘉招出城闉。
一尊浇云师，借风开昼昏。
诸鬟忽脱鬟，孤镜亦卷裀。
西湖翳复皎，南山洗如新。
舍舟步柳堤，曳杖啄松门。
乃是小上林，亦有虎守阍。
桂落剩金粟，蓉妆浓绣屏。
高堂竹梢上，幽榭荷叶滨。
群仙此小憩，呼酒领一欣。
秋花隔水笑，笑我随纱巾。
更酬不知筹，互嘲还作春。
行乐戒多取，况复仄羲轮。
归发兀颓玉，那知醉与醒。